钦定古今图书集成/明伦汇编/交谊典/第044卷 > 《赠郑邴文》张羽
## 钦定古今图书集成/明伦汇编/交谊典/第044卷 > 《赠郑邴文》张羽

两鬓星星小幅巾，苍松气节鹤精神。居常倒屣迎佳
客，贫不将诗谒贵人。踏雪抱琴梅屿晓，典衣沽酒柳
桥春。若非道眼高明者，谁肯甘心寂寞滨。

锵然击天球，未作秋蛩悲。呜呼识者死，举国无人知。
鼓柁洞庭湖，远过三高祠。我无一斗酒，为生开两眉。
宇宙非不大，四顾将安之。日落万山黑，百鸟争寒枝。
翩翩五色凤，寂寞双翅垂。圣人坐明光，迟汝一来仪。